Official Journal L 164 , 30/06/1999 P. 0001 - 0009



Ir-Regolament Tal-Kunsill (KE) Nru 1399/1999 tad-29 ta' April 1999 li jemenda r-Regolament (KEE) Nru 1408/71 dwar l-applikazzjoni ta' l-iskemi tas-sigurtà soċjali għall-persuni salarjati, dawk li ma jirċevux salarju u membri tal-familji tagħhom li jispustaw irwieħhom fil-Komunità u r-Regolament (KEE) Nru 574/72 li jistabbilixxi l-proċeduri għall-implimentazzjoni tar- Regolament (KEE) Nru 1408/71 IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikoli 51 u 235 tiegħu, Wara li kkunsidra il-proposta mill-Kummissjoni [1], ippreżentata wara konsultazzjoni mal-Kummissjoni Amministrattiva għas-Sigurtà Soċjali għall-Ħaddiema Migranti, Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kunsill Ekonomiku u Soċjali [3], (1) Billi huwa xieraq li jsiru ċerti emendi għar-regolamenti tal-Kunsill (KEE) Nru 1408/71 ta' l-14 ta' Ġunju 1971 dwar l-applikazzjoni ta' l-iskemi ta' sigurtà soċjali għal ħaddiema salarjati, għal ħaddiema li ma jirċevux salarju u għal membri tal-familji tagħhom li jispustaw irwieħhom fil-Komunità [4] u (KEE) Nru 574/72 tal-21 ta' Marzu 1972 li jistabbilixxi l-proċedura għall-implimentazzjoni tar-Regolament (KEE) Nru 1408/71 dwar l-applikazzjoni ta' l-iskemi ta' sigurtà soċjali għal ħaddiema salarjati, ħaddiema li ma jirċevux salarju, u membri tal-familji tagħhom li jispustaw iwieħhom fil-Komunità [5]; billi dawn l-emendi huma marbuta ma' tibdiliet illi l-Istati Membri għamlu għal-liġijiet dwar is-sigurtà soċjali tagħhom; (2) Peress illi l-applikazzjoni tal-Kapitolu 8 għall-pensjonijiet ta' l-orfni tikkrea problemi ta' interpretazzjoni u amministrazzjoni u huwa fl-interess tal-persuni ikkonċernati illi l-pensjonijiet ta' l-orfni jiġu ikkalkulati skond id-dispozizzjonijiet tal-Kapitolu 3 tat-Titolu III aktar milli abbażi tad-dispożizzjonijiet tal-Kapitolu 8; (3) Peress illi l-mod kif jiġu kkalkulati l-pensjonijiet ta' l-orfni skond il-Kapitolu 3 ma jaffetwax l-obbligu li jitħallsu il-pagamenti tad-differenza skond id-deċiżjonijiet tal-Qorti tal-Ġustizzja għal dawk il-benefiċċji biss li jibqgħu jitħallsu taħt il-Kapitolu 8; (4) Billi huwa xieraq illi tiġi emendata t-taqsima "L. IL-PORTUGALL" ta' l-Anness IIa sabiex jittieħdu inkonsiderazzjoni il-kambjamenti li saru fil-liġi tal-Portugall; (5) Billi għandu jiżdied punt ġdid fit-taqsima "G. L-IRLANDA" u punt ieħor fit-taqsima "O. IR-RENJU UNIT" ta' l-Anness VI sabiex jittieħdu inkonsiderazzjoni r-regoli speċifiċi tal-prijorità fil-każ ta' intitolament kumulattiv għall-benefiċċji tal-familja skond il-liġijiet tar-Renju Unit u ta' l-Irlanda għar-raġuni li jkun hemm attività professjonali fit-territorju ta' wieħed minn dawn iż-żewġ Stati Membri; (6) Peress illi id-dispożizzjonijiet fl-Annessi għar-Regolament (KEE) Nru 574/72 m'għandhomx influwenza diretta fuq id-determinazzjoni tad-drittijiet ta' l-individwi; (7) Peress illi għandu jkun possibbli illi l-Annessi kollha għar-Regolament (KEE) Nru 574/72 jiġu emendati permezz ta' regolament adottat mill-Kummissjoni fuq talba ta' l-Istat Membru jew l-Istati Membri ikkonċernati jew l-awtorità kompetenti tagħhom wara illi tinkiseb l-opinjoni tal-Kummissjoni amministrattiva; billi fil-fatt ir-raġuni għaliex qegħdin jiġu emendati dawn l-Annessi hija sempliċiment sabiex jiġu inkorporati fid-dokument tal-Komunità dawk id-deċiżjonijiet meħuda mill-Istati Membri ikkonċernati jew l-awtoritajiet kompetenti tagħhom; (8) Billi hemm bżonn illi tiġi emendata t-taqsima "43. SPANJA — L-ITALJA" ta' l-Anness 5 għar-Regolament (KEE) Nru 574/72; (9) Billi, minħabba r-riorganizzazzjoni amministrattiva fi Franza għar-rigward ta' l-eżami ta' l-applikazzjonijiet għall-estenzjoni tal-kollokament jew kollokamenti speċjali, it-taqsima "E. FRANZA" ta' l-Anness 10 għar-Regolament (KEE) Nru 574/72 għandha tiġi emendata b'dan il-mod; (10) Billi, sabiex jintlaħaq l-iskop tal-moviment ħieles tal-ħaddiema fil-kamp tas-sigurtà soċjali, huwa bżonjuz u xieraq illi r-regoli dwar il-koordinazzjoni ta' l-iskemi tas-sigurtà soċjali nazzjonali jiġu emendati permezz ta' dokument legali tal-Komunità li jorbtu lill-Istati Membri u huma applikabbli direttament f'kull Stat Membru; (11) Peress illi dan huwa konformi mad-dispożizzjonijiet tat-tielet paragrafu ta' l-Artikolu 3b tat-Trattat, ADOTTA DAN IR-REGOLAMENT: L-Artikolu 1 Ir-Regolament (KEE) Nru 1408/71 qed jiġi emendat kif imiss: 1. L-Artikolu 44(3) għandu jiġi sostitwit b'dan li ġej: "3. Dan il-kapitolu m'għandux japplika għal żjidiet jew supplementi għall-pensjonijiet tat-tfal jew pensjonijiet ta' l-orfni li jingħataw skond id-dispożizzjonijiet tal-Kapitolu 8." 2. L-Artikolu 78(1) għandu jiġi sostitwit b'dan li ġej: "1. Il-kelma "benefiċċji"; għall-finijiet ta' dan l-Artikolu tfisser benefiċċju għall-familji u fejn ikun approprjat benefiċċji supplementari jew speċjali għall-orfni"; 3. Jiġi inserit l-Artikolu li jmiss: "L-Artikolu 78a Il-pensjonijiet ta' l-orfni, ħlief dawk mogħtija taħt skemi ta' assigurazzjoni għal inċidenti fuq il-post tax-xogħol u mard minħabba n-natura tax-xogħol, għandhom jiġu ttrattati bħala "benefiċċji"; taħt l-ambitu ta' l-Artikolu 78(1) jekk il-mejjet kien f'xi ħin kopert bi skema illi tipprovdi biss benefiċċju tal-familja jew benefiċċji supplementari jew speċjali għall-orfni. Dawn l-iskemi huma elenkati fl-AnnessVIII."; 4. L-Artikolu 79 jiġi emendat kif imiss: (a) fil-paragrafi 1 u 3, il-figuri "77 u 78" għandhom jiġu sostitwiti bil-figuri "77, 78 u 78a"; (b) fil-paragrafu 2, il-figuri "77 jew 78" għandhom jiġu sostitwiti bil-figuri "77, 78 jew 78a"; 5. L-Artikolu 79a għandu jiġi emendat kif imiss: (a) fil-paragrafu 1, il-kliem "L-Artikolu 78" għandhom jiġu sostitwiti bil-kliem "L-Artikolu 78a"; (b) fil-paragrafu 2, il-kliem "kemm-il darba mhux provdut mod ieħor fl-Artikolu 44(3)" għandhom jiġu inseriti wara l-kliem "Il-Kapitolu 8"; 6. Jiġi inserit l-Artikolu li jmiss: "L-Artikolu 95e Id-dispożizzjonijiet transitorji għall-applikazzjoni tar-Regolament (KE) Nru 1399/1999 [6] 1. Ir-Regolament (KE) Nru 1399/1999 japplika għad-drittijiet ta' l-orfni meta l-ġenitur li permezz tiegħu l-orfni huwa intitolat miet wara l-1 ta' Settembru 1999. 2. Kull perjodu ta' assigurazzjoni jew residenza mitmuma skond il-leġislazzjoni ta' Stat Membru qabel l-1 ta' Settembru 1999 għandu jittieħed inkonsiderazzjoni sabiex jiġu ddeterminati d-drittijiet akkwistati skond ir-Regolament (KE) Nru 1399/1999. 3. Id-drittijiet ta' l-orfni meta il-ġenitur li permezz tiegħu huwa intitolat għal benefiċċji miet qabel l-1 ta' Settembru 1999 jistgħu jiġu riveduti wara talba skond ir-Regolament (KE) Nru 1399/1999. 4. Jekk it-talba imsemmija fil-paragrafu 3 tkun magħmula fi żmien sentejn mill-1 ta' Settembru 1999, id-drittijiet skond ir-regolament (KE) Nru 1399/1999 jiġu akkwistati minn dik id-data u d-dispożizzjonijiet ta' Stat Membru dwar l-iskadenza jew il-preskrizzjoni ta' drittijiet ma jistgħux jiġu opposti għall-persuni ikkonċernati. 5. Jekk it-talba msemmija fil-paragrafu 3 hija magħmula iktar minn sentejn wara l-1 ta' Settembru 1999, dawk id-drittijiet li ma skadewx jew li ma ġewx preskritti jiġu akkwistati mid-data ta' dik it-talba, mingħajr ħsara għall-ebda dispożizzjoni iktar favorevoli taħt il-liġi ta' xi Stat Membru." 7. Fl-Anness I tal- Parti I, it-Taqsima "Ċ. IL-ĠERMANJA" , dan li ġej għandu jiġi miżjud mas-subtaqsima(a): "jew kwalunkwe impjegat fis-servizz ċivili stabbilit salarjat minħabba l-pożizzjoni tiegħu/tagħha fis-servizz ċivili li huwa mill-inqas ekwivalenti għal dak illi fil-każ ta' persuna impjegata tirriżulta f'assikurazzjoni obbligatorja kontra d-disimpjieg"; 8. Fl-Anness IIa, it-Taqsima "L. IL-PORTUGALL" għandu jiġi sostitwit b'dan li ġej: "L. IL-PORTUGALL (a) il-benefiċċju mhux kontributorju tal-familja għat-tfal u persuni żgħażagħ u s-somma addizzjonali assoċjata imħallsa għad-disabilità (Digriet-Ligi Nru 160/80 tas-27 ta' Mejju 1980, kif emendat bid-Digriet — Liġi Nru 133-C/97 tat-30 ta' Mejju 1997); (b) il-benefiċċju mhux kontributorju għall-attendenza f'Istitut speċjali għall-edukazzjoni (Digriet-Liġi Nru 160/80 tas-27 ta' Mejju 1980, kif emendat bid-Digriet-Liġi Nru 133-C/97 tat-30 ta' Mejju 1997); (ċ) pensjonijiet mhux kontributorji għall-orfni (Digriet-Liġi Nru 160/80 tas-27 ta' Mejju 1980, kif emendat bid-Digriet-Liġi Nru 133-C/97 tat-30 ta' Mejju 1997); (d) pensjoni mhux kontributorja ta' l-Istat għall-anzjani u għall-invalidi (Digriet-Liġi Nru 464/80 tat-13 ta' Ottubru 1980); (e) benefiċċju mhux kontributorju għall-kura pprovduta minn terzi persuni (Digriet-Liġi Nru 160/80 tas-27 ta' Mejju 1980, kif emendat bid-Digriet-Liġi Nru 133-C/97 tat-30 ta' Mejju 1997); (f) pensjoni mhux kontributorja għar-romol (Digriet regolatorju Nru 52/81 tal-11 ta' Novembru 1981.)"; 9. L-Anness III jiġi emendat kif imiss: (a) fil-parti A, numru 37, il-kliem għandu jiġi sostitwit b'dan li ġej: "L-Artikolu 4 tal-ftehim dwar is-sigurtà soċjali tat-28 ta' April 1997."; (b) fil-parti B, numru 37, il-kliem għandu jiġi sostitwit b'dan li ġej: "L-Artikolu 4 tal-ftehim dwar is-sigurtà soċjali tat-28 ta' April 1997."; 10. L-Anness IV jiġi emendat kif imiss: (a) fil-parti D, it-titolu 1, il-punt (g), il-kliem li ġejjin għandhom jiġu miżjuda: "u l-ammont addizjonali tal-pensjoni tat-tfal skond l-Att tal-Pensjonijiet għas-Sopravissuti tas-17 ta' Jannar 1969;" (b) fil-parti D, it-titolu 3, għandu jiżdied dan li ġej: "Il-ftehim dwar is-sigurtà soċjali tat-28 ta' April 1997 bejn ir-Repubblika tal-Ġermanja u l-Finlandja."; 11. L-Anness VI jiġi emendat kif imiss: (a) fit-Taqsima "Ċ. IL-ĠERMANJA", il-punt 3, il-kliem "bl-eċċezzjoni ta' membri irtirati" jiġu mħassra; (b) fit-Taqsima "D. SPANJA" , it-tieni paragrafu tal-punt 9 jinqara kif imiss: "Sin embargo, el Régimen Especial de Estudiantes español ("Seguro Escolar") se aplicará a aquellos estudiantes que sean nacionales de otros Estados miembros y estén estudiando en España, en las mismas condiciones que los estudiantes de nacionalidad española. (Applikabbli biss għall-verżjoni Spanjola);" (ċ) fit-Taqsima "G. L-IRLANDA" , għandu jiżdied il-punt li jmiss: "11. L-intitolament għas-suppliment għad-dħul tal-familja skond il-liġi ta' l-Irlanda biss għandha tiġi sospiża fejn, tul l-istess perjodu u fir-rigward ta' l-istess membru tal-familja, benefiċċji tal-familja huma pagabbli biss skond il-liġi tar-Renju Unit jew sa l-ammont ta' dawk il-benefiċċji skond l-Artikoli 73, 74, 77, 78 jew 78a tar-Regolament." : (d) fit-Taqsima "J. L-OLANDA" , għandu jiżdied il-punt li jmiss: "7. Applikabilità tat-Titolu II tar-Regolament għad- (direttur/azzjonist ewlieni) ta' kumpanija limitata: kwalunkwe persuna li terżeċita attività fl-Olanda barra minn attività fil-kwadru ta' relazzjoni ta' xogħol akkont ta' soċjetà b'responsabbiltà limitata li fiha din il-persuna jkollha interess konsiderevoli fis-sens tal-leġislazzjoni Olandiża (jiġifieri interess li jtiha d-dritt għal 50 % tad-dritt tal-vot) hija kkunsidrata għall-applikazzjoni tad-dispożizzjonijiet tat-Titolu II tar-Regolament, bħala persuna li teżerċita attività salarjata."; (e) fit-Taqsima "O. IR-RENJU UNIT" , għandu jiżdied il-punt li jmiss: "21. Intitolament għall-kreditu għall-familja skond il-liġi tar-Renju Unit jiġi sospiż, fejn tul l-istess perjodu u fir-rigward ta' l-istess membru tal-familja, il-benefiċċji tal-familja huma pagabbli biss skond il-liġi ta' l-Irlanda jew sa l-ammont ta' dawk il-benefiċċji skond l-Artikoli 73, 74, 77, 78 jew 78a tar-Regolament"; 12. Il-punt 9 ta' l-Anness VII jiġi mħassar. 13. L-Anness VIII ġdid anness ma' dan ir-Regolament imsemmi "skemi li jipprovdu biss għall-benefiċċji tal-familja jew benefiċċji addizzjonali jew speċjali għall-orfni" jiġi introdott. L-Artikolu 2 Ir-Regolament (KEE) Nru 574/72 jiġi emendat kif imiss: 1. It-Titolu ta' l-Artikolu 120 għandu jinqara kif imiss: "Personas que estudian o cursan formación profesional (applikabbli biss għall-verżjoni Spanjola);" 2. L-Artikolu 122 għandu jiġi sostitwit b'dan li ġej: "L-Artikolu 122 Dispożizzjonijiet speċjali dwar l-emendi għall-Annessi L-annessi għar-regolament implementattiv jistgħu jiġu emendati permezz ta' Regolament tal-Kummissjoni fuq talba ta' l-Istat Membru jew l-Istati Membri kkonċernati jew l-awtoritajiet kompetenti tagħhom u wara li tingħata l-opinjoni unanima tal-Kummissjoni Amministrattiva."; 3. L-Anness 2 jiġi emendat kif imiss: (a) fis-sezzjoni "B. ID-DANIMARKA": (i) L-ewwel punt għandu jiġi sostitwit b'dan li ġej: "1. Mard u maternità (a) Benefiċċji innatura: 1. B'mod ġenerali: L-amtskommune kompetenti (amministrazzjoni tad-distrett). Fid-distretti ta' København u Frederiksberg: l-awtorità lokali. Kura fl-isptarijiet f'dawn iż-żewġ distretti: Hovedstadens Sygehusfællesskab (Il-Korporazzjoni ta' l-Isptar ta' Copenhagen). 2. Għal dawk li jitolbu pensjoni, pensjonanti u membri tal-familji tagħhom li joqogħdu fi Stat Membru ieħor ara d-dispożizzjonijiet tat-Titolu III, il-Kapitolu 1, it-Taqsimiet 4 u 5 tar-Regolament u l-Artikoli 28 sa 30 tar-Regolament implimentattiv: Den Social Sikringstyrelse (Amministrazzjoni tas-sigurtà soċjali), København. (b) Benefiċċji ta' flus: L-awtorità lokali tad-distrett li fih jgħix il-benefiċċjarju: Fid-distretti ta' København, Odense, Ålborg u Århus: Magistraten (l-amministrazzjoni Komunali)" (ii) il-punt 5 għandu jiġi sostitwit b'dan li ġej: "5. Għotjiet għall-mewt (a) Persuni assigurati li jgħixu fid-Danimarka: L-awtorità lokali tad-distrett fejn jgħix il-benefiċjarju: fid-distretti ta' København, Odense, Ålborg u Århus: Magistraten (l-amministrazzjoni Komunali) (b) Benefiċjarji li huma residenti fi Stat Membru ieħor (ara it-Titolu III, il-Kapitolu 5 tar-Regolament u l-Artikoli 78 u 79 tar-regolament implimentattiv): Ministeru tas-Saħħa, København;" (b) It-Taqsima "Ċ. IL-ĠERMANJA" tiġi emendata kif imiss: (i) fl-ewwel inċiż tat-tieni subparagrafu ta' 2(a)(i), il-kliem wara l-kliem "Jekk madankollu, l-aħħar kontribuzzjoni kienet imħallsa lil:" għandhom jiġu sostitwiti b'dan li ġej: "il-Landesversicherungsanstalt für das Saarland (Uffiċċju Reġjonali ta'l-Assigurazzjoni tas-Saarland), Saarbrücken u jekk il-persuna inkwistjoni hija residenti fi Franza, l-Italja jew il-Lussemburgu jew hija residenti nazzjonali ta' Franza, l-Italja jew il-Lussemburgu fit-territorju ta' Stat li mhux membru: Landesversicherungsanstalt für das Saarland (Regional Insurance Office of the Saarland), Saarbrücken: | Landesversicherungsanstalt für das Saarland (Uffiċċju Reġjonali ta' l-Assigurazzjoni tas-Saarland), Saarbrücken | il-Bahnversicherungsanstalt (Uffiċċju ta' l-Assigurazzjoni tal-Ferrovija), Frankfurt am Main: | Bahnversicherungsanstalt (Uffiċċju ta' l-Assigurazzjoni tal-Ferrovija, Frankfurt am Main" | (ii) fl-ewwel inċiż ta' 2(b), il-kliem "eskluż is-Saarland" għandhom jiġu mħassra; (iii) fit-tieni subparagrafu ta' 2(b)(i), it-tieni linja wara l-kliem "fis-Saarland", iż-żewġ punti jiġu mħassra u jiġu inseriti il-kliem "jekk l-aħħar kontribuzzjoni taħt il-leġislazzjoni ta" xi Stat Membru ieħor tħallset lill-istituzzjoni ta' assigurazzjoni għall-pensjonijiet Franċiża, Taljana jew mil-Lussemburgu; 4. fl-Anness 4, it-Taqsima "H. L-ITALJA" , il-punt li jmiss jiġi inserit: "3a. L-invalidità, ix-xjuħija, sopravissuti — skemi speċjali għaċ-ċivil u persuni trattati hekk. | Istituto Nazionale di Previdenza per i Dipendenti delle Amministrazioni Pubbliche (INPDAP), (L-Istitut tal- Welfare Nazzjonali għall-Impjegati tal-Gvern, Roma" | 5. fl-Anness 5 taħt it-titolu "43. SPANJA — L-ITALJA" , il-kelma "Xejn" tiġi sostitwita b'dan li ġej: "Il-ftehim dwar proċeduri ġodda sabiex jitjiebu u jiġu ssimplifikati ir-rifużjonijiet ta' l-ispejjeż tal-kura tas-saħħa tal-21 ta' Novembru 1997 dwar l-Artikolu 36(3) tar-Regolament (rifużjoni tal-benefiċċji tal-mard u tal-maternità innatura) u l-Artikoli 93, 94, 95, 100 u 102(5) tar-regolament implimentattiv (proċeduri għar-rifużjoni u benefiċċji ta' l-assikurazzjoni għall-mard u l-maternità u talbiet tardivi)."; 6. L-Anness 7 jiġi emendat kif imiss: (a) Fis-sezzjoni "D. SPANJA" , il-kliem jiġi sostitwit b'dan li ġej: "D. SPANJA: Banco Santander, Madrid"; (b) Fis-sezzjoni "M. FINLANDJA" , il-kliem attwali jiġi sostitwit b'dan li ġej: "M. IL-FINLANDJA: Leonia Pankki Oyj, Helsinki/Leonia bank Abp, Helsingfors."; 7. Fl-Anness 10, fit-Taqsima "E. FRANZA" , il-punt 5 jiġi sostitwit b'dan li ġej: "5. Għall-finijiet ta' l-applikazzjoni ta' l-Artikolu 14(1)(b), l-Artikolu 14a(1)(b) u l-Artikolu 17 tar-Regolament: Centre de sécurité sociale des travailleurs migrants (Ċentru għas-Sigurtà Soċjali ta' Ħaddiema Migranti), Pariġi". L-Artikolu 3 1. Dan ir-Regolament għandu jidħol fis-seħħ fl-1 ta' Settembru 1999. 2. L-Artikolu 1, il-punt 12 għandu japplika mill-1 ta' Jannar 2000. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fid-29 ta'April 1999. Għall-Kunsill Il-President W. Müller [1] ĠU C 325, tat-23.10.1998, p. 12. [2] ĠU C 150, tat-28.5.1999. [3] ĠU C 101, tat-12.4.1999, p. 41. [4] ĠU L 149, tal-5.7.1971, p. 2. Regolament kif imġedded permezz tar-Regolament (KE) Nru 118/97 (ĠU L 28, tat-30.1.1997) u emendat l-iktar reċentement permezz tar-Regolament (KE) Nru 307/99 (ĠU L 38, tat-12.2.1999). [5] ĠU L 74, tas-27.3.1972, p.1. Ir-Regolament kif imġedded permezz tar-Regolament (KE) Nru 118/97 (ĠU L 28, tat-30.1.1997) u emendat l-iktar reċentement permezz tar-Regolament (KE) Nru 307/99 (ĠU L 38, tat-12.2.1999). [6] ĠU L 164, tat-30.6.1999, p.1. -------------------------------------------------- L-ANNESS " L-ANNESS VIII (l-Artikolu 78a tar-Regolament) Skemi li jipprovdu biss għall-benefiċċji għall-familji jew benefiċċji supplementarji jew speċjali għall-orfni A. IL-BELĠJU (a) Il-benefiċċji għall-familji ipprovduti permezz ta' liġijiet ikkoordinati dwar il-benefiċċji għall-familji għall-impjegati. (b) Il-benefiċċji għall-familji ipprovduti permezz ta' liġijiet dwar il-benefiċċji familjari ta' ħaddiema indipendenti. (ċ) Il-benefiċċji għad-dipendenti ipprovduti permezz ta' skemi għall-impjegati antiki mill-Kongo Belġjan u mir-Rwanda-Urundi. B. ID-DANIMARKA "Benefiċċji speċjali għall-familja u l-benefiċċji ordinarji u supplementari għall-familja mogħtija jekk il-persuna li għandha l-kustodja hija l-unika persuna li tipprovdi għall-familja. Barra minn hekk il-benefiċċji għat-tfal dipendenti mogħtija lit-tfal kollha ta' taħt it-18-il sena jekk jgħixu fid-Danimarka jew jekk il-persuna li għandha l-kustodja tagħhom hija taxxabbli totalment skond il-liġi Daniża." Ċ. IL-ĠERMANJA Xejn D. SPANJA Xejn E. FRANZA Il-ġabra ta' skemi kollha bażiċi tas-sigurtà soċjali bl-eċċezzjoni ta' l-iskemi speċjali għall-impjegati salarjati (uffiċċjali, ħaddiema tal-Gvern, baħħara, skrivana tan-nutara, aġenti ta' l-EDG-GDF, SNCF u RATP, impjegati ta' l-Opera u l- Comédie française, eċċ.) minbarra l-iskema għal dawk li jaħdmu fil-minjieri. F. IL-GREĊJA Xejn G. L-IRLANDA Benefiċċji tat-tfal, benefiċċji (kontributorji) ta' l-orfni u ż-żiediet fil-pensjoni (kontributorja) tar-romol imħallsa fir-rigward ta' tfal li jikkwalifikaw taħt is- Social Welfare (Consolidation) Act 1993 u l-liġijiet li jemendawha. H. L-ITALJA Xejn I. IL-LUSSEMBURGU Xejn J. L-OLANDA Xejn K. L-AWSTRIJA Xejn L. IL-PORTUGALL Xejn M. IL-FINLANDJA Xejn N. L-ISVEZJA Xejn O. IR-RENJU UNIT 1. Il-Gran Brittanja u l-Irlanda ta' fuq Dispożizzjonijiet taħt l-Att dwar il-Kontribuzzjonijiet għas-Sigurtà Socjali u l-Benefiċċji tal-1992 u l-Att dwar il-Kontribuzzjonijiet tas-sigurtà soċjali u l-benefiċċji (l-Irlanda ta' Fuq) 1992 dwar il-benefiċċji tat-tfal (inklużi rati ogħla għall-ġenitur waħdu); benefiċċji għat-tfal dipendenti mħallsa lill-pensjonanti u l-benefiċċji tat-tuturi. 2. Ġibiltà Dispożizzjonijiet taħt is- Social Security (Open Long-Term Benefits Scheme) Ordinance 1997 u s- Social Security (Closed Long-Term Benefits Scheme) Ordinance 1996 dwar żjidiet għat-tfal dipendenti mħallsa lill-pensjonanti u l-benefiċċji tat-tuturi. " --------------------------------------------------